Source: http://politeia.org.ro/ziarul-de-duminica/ziarul-de-duminica-19-aprilie/37038/
Timestamp: 2017-09-24 17:27:58+00:00

Document:
Ziarul de Duminica – 19 aprilie | PoliteiaWorld
Home » Ziarul de Duminica	» Ziarul de Duminica – 19 aprilie
Ziarul de Duminica – 19 aprilie
19/04/2015 Autor Cetatean Categorii: Ziarul de Duminica
Hristos a Inviat! Azi e duminica, 19 aprilie. Ziarul de Duminica propune cititorilor Politeia cele mai bune articole publicate in cursul saptamanii in media on-line. Articolele nu sunt mentionate intr-o ordine anume.
Sorina Ionasc. Gandul. O specie periculoasă de privilegiaţi îşi ia un ultim ajutor social de la stat
Vedem, din nou, privilegii (financiare sau nu) pentru aleşi, dar nenorocita aia de alocaţie pentru copii rămâne tot 42 de lei, salariul unui medic tot nu depăşeşte 1.500 de lei, autostrăzile rămân acelaşi mit urban, iar gropile din asfalt stau, în continuare, la loc de cinste. Atunci, îmi vine natural aceeaşi întrebare… Acum vreo două luni, vorbeam cu un deputat, relativ tânăr, care punea problema indemnizaţiilor de care beneficiază parlamentarii. Sunt prea mici, raportat la nivelul european, spunea el, şi ar trebui majorate. Adevărat, i-am răspuns eu. Dar dvs. vă meritaţi şi banii ăştia „puţini” pe care îi primiţi? A ridicat din umeri, s-a uitat în jos şi a tăcut. Acum ajung să văd, negru pe alb, cum unii deputaţi vor o lege care să le dea nişte pensii speciale, ca să „repare” nedreptatea pe care le-a făcut-o Emil Boc în 2010, care le-a tăiat 25% din indemnizaţie şi le-a luat şi pensiile speciale. Şi apoi, în 2013, li s-au mai tăiat şi banii de drum, li s-au luat şi hotelurile, maşinile şi avionul, după cum mi s-a plâns un deputat. Concret, ei ar vrea ca pentru un mandat să primească o indemnizaţie specială de 1.200 de lei, pe lângă leafa de deputat sau senator. Pentru două mandate, circa 2.400 de lei, iar de la trei mandate în sus – 4.000 de lei. Totul, spun ei, ca să se apropie de nivelul celorlalte state civilizate din Uniunea Europeană. E uşor ironic să-i vezi pe parlamentari dornici să se alinieze cu europenii. Pentru că o fac doar atunci când e vorba de privilegii (fie indemnizaţii şi pensii, fie imunitate). Dar atunci când e vorba, de exemplu, de majorarea alocaţiilor pentru copii, de făcut drumuri şi autostrăzi (ştiu, e treaba Guvernului, care spune că e treaba Parlamentului să-i aprobe Pactul pentru Autostrăzi), de scăderea birocraţiei, de respectarea statului de drept şi de a nu mai pune piedici în calea justiţiei, atunci nu-i mai interesează de ce spun şi ce fac europenii. Integral pe Gandul
Malin Bot. EVZ. Nu mai vreau ca statul să dea pomană din banii mei şi să finanţeze lenea
Îi vezi aproape în fiecare cartier, de blocuri sau de case. Freacă toată ziua bordurile şi gardurile, cu berea în mănă. Habar nu ai din ce trăiesc şi nici nu ai timp să afli pentru că tu abia apuci să dormi suficient şi să ai o oră, două, pentru tine pe zi. Emisiunea de la Realitatea TV, unde şapte băieţi vânjoşi au tăbărât pe Traian Băsescu a avut un moment care m-a enervat la culme. A fost momentul în care Costică Rogozanu, un comentator cu idei socialiste mucegăite, a reproşat fostului preşedinte al României că, după zece ani de mandate Băsescu, România este ţara cu ”cel mai mic ajutor social”. Degeaba a explicat fostul preşedinte că matematica e simplă: două milioane de oameni activi nu pot susţine pomeni sociale la infinit. Nu ştiu din ce îşi câştigă existenta un comentator ca Rogozanu, care face toată ziulica propagandă socialistă şi e fascinat de lozincile cu folosite de Putin pentru manipula proştii prin Europa. Ştiu că eu lucrez de la 18 ani, cu carte de muncă, în mediul privat. Nu am cerut niciodată nimic de la statul român şi sper să nu ajung vreodată în situaţia să cer ceva. Când m-am îmbolnăvit mi-am cumpărat medicamente la preţ întreg şi am preferat să merg la clinici private, pentru a evita mizeria şi haosul din sistemul de stat. Am consumat, aşadar, cât am putut de puţin din resursele statului. Sunt din categoria celor două milioane care trebuie să plătim cheltuielile statului, din categoria celor care niciodată nu au timp să stea la taclale în faţa blocului, sau pe stradă, pentru că timpul liber e mereu prea puţin. Când i-a trecut prin capul nepieptănat ideea că ajutoarele sociale din România sunt ”cele mai mici din Europa”, comentatorul cu creier roşu de la Realitatea TV nu s-a gândit să compare şi salariul mediu pe economie cu cel din alte ţări unde ajutoarele sunt mai mari. Dă-i omului leneş suficient cât să treacă de pe o zi pe alta şi nu va mai face nimic pentru a-şi schimba viaţa în bine. Este captiv la limita subzistenţei şi astfel perpetuezi sărăcia şi dependenţa de stat. Integral pe EVZ
Sabina Fati. Romania Libera. Propagandă pentru Ponta cu sprijin de la stat?
Premierul tinde să fie de acord cu ideea unui ajutor financiar acordat câtorva dintre televiziunile autohtone care îndeplinesc anumite condiții, pe care ar urma să le stabilească Guvernul. Victor Ponta crede că unele posturi TV pot fi sprijinite „prin scutiri și deduceri de taxe și impozite“. Această deschidere a prim-ministrului către problemele patronilor de televiziune ridică cel puțin câteva probleme: condițiile care vor fi impuse de Guvern pentru aplicarea acestor facilități ar putea include pe listă posturi prietene cu Guvernul și exclude din start acele televiziuni care se situează în opoziție; intruziunea statului în această branșă care este oricum superpolitizată va dezechilibra și mai mult lucrurile; facilitățile acordate ar putea fi urmate de noi reguli de cenzură impuse de patroni pentru a nu pierde cadoul guvernamental. Întrebarea principală este: de ce ar avea nevoie de ajutor televiziunile private din România? În special primele 10, care sunt retransmise gratuit prin cablu. Unul dintre membrii Consiliului Național al Audiovizualului (CNA), Valentin Jucan, care a și venit cu ideea, crede că aceste televiziuni ar trebui sprijinite financiar pentru ca ele să poată „reveni la normalitate, decență, respect pentru public“. Astfel, „un fond audiovizual“ cu bani proveniți din „colectarea anuală a unei contribuții de 5% din veniturile realizate de companiile de cablu, precum și din taxele percepute de CNA pentru eliberarea licențelor audiovizuale și prelungirea acestora“ ar asigura o plasă de salvare pentru câteva dintre posturile autohtone. Jucan vine din zona PDL și crede că în acest fel vor dispărea emisiunile grobiene și vor apărea brusc programe culturale în fața cărora românii se vor îngrămădi privindu-le cu gura căscată. Victor Ponta se pregătește de alegerile parlamentare, se zbate să scadă Taxa pe Valoarea Adăugată, chiar dacă cei de la FMI și de la Comisia Europeană îi atrag atenția că e o decizie riscantă, care poate dezechilibra fragila economie românească, se căznește să-și refacă profilul de lider serios și este ajutat de foștii adversari să găsească soluții pentru a-și sofistica propaganda. Integral pe Romania Libera
Dan Tapalaga. Hotnews. Noii justitiari ai Romaniei, inamicii puscariei
Liderul UDMR, Kelemen Hunor, si-a manifestat din nou solidaritatea cu Nagy Zsolt, condamnat definitiv la 4 ani de inchisoare de Inalta Curte. A spus despre el ca ar fi nevinovat, iar procesul l-a numit inechitabil. Si-a exprimat apoi speranta ca fostul ministru al comunicatiilor va fi in curand liber, adaugand ca “daca nu vom fi capabili sa luptam pentru dreptatea noastra, aceasta situatie va conduce la o deceptie uriasa in randul alegatorilor”. De notat ca Nagy Zsolt a fost condamnat in prima instanta de un complet de trei judecatori in 2013 la cinci ani de inchisoare, iar completul de cinci judecatori a mentinut in 2015 condamnarea, dar a redus pedeapsa cu un an. In asa numitul dosar al privatizarilor strategice a fost condamnat si Codrut Seres la cinci ani. (Vezi toate detaliile in sectiunea Dosare de Coruptie). A pune la indoiala atatia judecatori de la Inalta Curte fara nici cea mai mica proba, a apara un condamnat definitiv doar din varful limbii, declamand lozinci si cu vorbe goale este tocmai cauza “deceptiei uriase in randul alegatorilor”. Asta nu intelege nici Kelemen Hunor, nici ceilalti justitiari expirati ai Romaniei. Publicul s-a saturat pana peste cap de politicieni solidari in furt, de sfidare pe fata si ras in nas. Ultimele alegeri au insemnat in primul rand un vot impotriva coruptiei, nu in favoarea ei. Multora, politicieni sau jurnalisti, le scapa tocmai acest mic detaliu. Intr-un discurs perfect schizoid tinut la congresul UDMR, Kelemen Hunorse declara, cum altfel, un sustinator al justitiei, al statului de drept si un mare adversar al abuzurilor: “Trebuie să spunem răspicat: justiţia trebuie să funcţioneze, iar noi sprijinim strădania de a o face funcţională. Dar respingem generalizările şi etichetarea. Vom fi întotdeauna solidari cu cei care au fost nedreptăţiţi. Statul de drept înseamnă lipsa totală a arbitrarului”. Acest timp de comportament dedublat si cinic a devenit loc comun in politica si se regaseste la destui jurnalisti cu pretentii de onorabilitate.Justitie sa fie, dar pana la ai nostri. Cand justitia ajunge la “ai nostri” nu mai e buna, ci se transforma rapid in razbunarea cuiva sau cu intr-un nemaipomenit abuz. Pesedistii, Ponta sau mogulii se plangeau ca sunt victimele dictaturii lui Basescu. La randul sau, fostul presedinte si protejata lui tipa azi ca ar fi victima propriului sistem reformat cu succes timp de zece ani. Integral pe Hotnews
Andrei Cornea. Revista 22. Noua Alianță: Băsescu-Voiculescu
Da, omul Băsescu e de plâns. Da, politicianul Băsescu, ajuns într-o surprinzătoare unitate de vederi cu Dan Voiculescu, e un spectru. Dar ceea ce a fost cândva programul lui Băsescu e viu și așa trebuie să rămână. Trebuie să admitem: actul de sinucidere politică al lui Traian Băsescu și violența gestului, exhibat în direct lunea trecută la B1 TV, ne-au tulburat și ne-au îngrijorat. Nu cumva, ne-am zis ime­diat, ar trebui să ne punem unele întrebări, noi, cei care l-am susținut de atâtea ori în ultimii ze­ce ani pe Traian Băsescu? Nu cumva au avut drep­tate cei care ne-au acuzat de atâtea ori de ignoranță, autoamăgire, ba chiar de lipsă de ca­racter și „pupincurism“? A fost oare o neghiobie să combatem suspendarea din 2012, să cerem boi­cotarea referendumului? Ne-am lăsat înșelați de un oportunist abil, cântându-i în strună de-a lungul atâtor lupte politice duse cu liberalii lui Tăriceanu, cu social-democrații lui Geoană și Pon­ta și cu Dan Voiculescu? Să nu fi fost Băsescu decât un mic dictator valah, care a știut pentru scurtă vreme să-și camufleze firea și fapta au­ten­tice sub masca anticorupției, a statului de drept și a altor vorbe frumoase? Ne-am războit de­gea­ba cu Antena 3, ale cărei insulte le-am încasat de atâtea ori? Aveau ei dreptate în fond, chiar da­că nu în literă, vorbind despre procese po­litice? Tot ceea ce am scris noi, „băsiștii“, de atâ­ția ani să nu aibă decât valoarea de document al unei naivități suspecte și penibile? Am fost și noi, ca atâția alții în alte împrejurări, niște „cle­rici trădători“, așa cum ni s-a dat sentința nu o dată? Ce răspunsuri am putea da? Să ne facem mea culpa, eventual la Antena 3, ori în Observator Cultural. Ori să îmbrățișăm relativismul ieftin care susține că toți au puțin dreptate: și Udrea, și Băsescu, și Kövesi, și Tăriceanu, și Ponta, și Voiculescu. Nu există în acest caz nici valori reale, nici distincții solide, confuzia e permanentă. Toți mint și în ace­lași timp spun și ceva adevărat; toți sunt hoți, toți sunt corupți și nu merită să acorzi ni­mănui încredere….Așa încât noi, vechii „băsiști“, nu avem niciun motiv să ne simțim vi­novați. Și nu avem niciun motiv să-i privim cu înțelegere sau respect pe adversarii noștri – fie ei cinici, re­la­tiviști, nechibzuiți sau interesați să in­tre în grațiile diferiților stăpâni. Da, omul Băsescu e de plâns. Da, po­li­ticianul Băsescu, ajuns într-o sur­prin­zătoare unitate de vederi cu Dan Voi­culescu, e un spectru. Dar ceea ce a fost cândva programul lui Băsescu e viu și așa trebuie să rămână. Integral pe Revista 22
Cristi Danilet. Contributors. De ce nu mă duc la o cafea în sediul Parlamentului
Preşedintele Senatului a anunţat, marţi, că propune organizarea cât mai curând posibil, la Palatul Parlamentului, a unei întâlniri informale între conducerea Senatului şi membrii CSM, pe tema relaţiei bilaterale şi a exercitării atribuţiilor celor două instituţii. Miercuri el adeclarat că în şedinţa Biroului Permanent s-a decis ca data întâlnirii informale dintre Senat şi CSM va fi stabilită săptămâna viitoare, după ce membrii conducerii Senatului se consultă cu partidele din care fac parte. Eu m-am decis să nu particip la o astfel de întâlnire. Iată motivele: Pentru că o întâlnire „informală” poate avea loc între persoane, dar nu între instituții ale statului; Pentru că o astfel de întâlnire în mod normal nu are agendă și teme prestabilite, ci este mai degrabă pentru cunoașterea partenerilor și pentru socializare; Pentru că în vederea unei întâlniri informale nu se face declarație de presă într-o zi, nu se face anunț în presă în ziua următoare, nu se consultă partidele și nu se stabilesc date punând în mișcare rotițe birocratice instituționale; Pentru că o astfel de întâlnire este deocamdată inoportună cât timp a fost generată de un demers al CSM finalizat cu o „sancționare” a Senatului de către CCR (până va fi motivată decizia); Pentru că o astfel de întâlnire poate avea loc la o cafenea sau o cofetărie, dar nu în sediul unei instituții, mai ales când este vorba de Parlament; Pentru că o întâlnire Judiciar-Legislativ nu trebuie ferită de ochii și urechile presei. Nu mi se pare tocmai în regulă să fie anunțată public această întâlnire după care conținutul să fie secretizat pe motiv că discuția este „informală”; Nu în ultimul rând, nu vreau să văd cum membrii CSM sunt apostrofați și în privat, nu doar în public ca până acum, că au solicitat președintelui CSM sesizarea CCR cu privire la votul din Senat într-o cauză judiciară a unui parlamentar. Eu cred că reprezentanții celor trei puteri trebuie să aibă discuții cât se poate de formale și care să se desfășoare în public. Justiția nu are ce negocia cu Parlamentul, cu atât mai mult în spatele ușilor închise și mai ales când situația este atât de tensionată din cazul încălcărilor repetate ale Constituției din partea unei puteri. Mai mult, dezbaterile nu pot avea ca obiect cauze judiciare punctuale, chiar dacă a intervenit Curtea Constituțională. Integral pe Contributors
Veronica din Canada catre Tariceanu. Adevarul. „Noi, deşi iubim micii, pentru că au gust de România, nu ne vom lăsa ţara pe mâna unora ca dumneavoastră”
Afirmaţia preşedintelui Senatului, Călin Popescu Tăriceanu, potrivit căreia românii din diaspora sunt capabili să voteze „pentru un mic şi o bere” a fost aspru taxată de o tânără româncă stabilită în Canada, care îi transmite politicianului: „Noi, deşi iubim micii, pentru că au gust de România, nu ne vom vinde ţara şi nici n-o vom lăsa pe mâna unor oameni ca dumneavoastră”. Micul, berea si puterea Domnule Tariceanu, romanul, in intelepciunea lui, spune: “cine se aseamana, se aduna!”… si mare dreptate are! Dumneavoastra si domnul Ponta faceti un tandem de invidiat! Se pare ca impartasiti acelasi dezgust fata de noi, denigratorii din diaspora. Am citit astazi parerea dumneavoastra despre noi… noi cei care suntem o masa de manevra usor de manipulat cu “un mic si o bere”, niste oameni lipsiti de coloana vertebrala, niste “Iuda” care si-ar vinde tara pe mult mai putin de 30 de dinari. Am citit si va voi da satisfactie spunandu-va ca ati reusit sa ma faceti sa vars cateva lacrimi amare. Nu stiu cati romani din diaspora cunoasteti dumneavoastra, dar poate ca inainte de a face astfel de afirmatii (vatamatoare pentru ambele parti) ar fi indicat sa ne cunoasteti, sa vedeti ce facem, ce fel de oameni suntem, cat de mult ne iubim tara, cat de romaneste simtim… Sau poate ca este mai bine sa nu veniti sa ne cunoasteti pentru ca banii contribuabililor cu siguranta ca se pot folosi mult mai util in alte scopuri… dumneavoastra puteti afla si online despre noi. De exemplu, eu, pentru acest motiv, m-am hotarat sa va scriu… as vrea sa va scutesc de un drum obositor si costisitor pana in Canada, asa ca va voi explica eu cine suntem.” Integral pe Adevarul
TNR. S-a tranşat problema pensiilor speciale! Fiecare parlamentar îşi va putea stabili singur pensia
Discuţia privind mărirea pensiilor parlamentarilor a ajuns la o concluzie neaşteptată ieri, după ce un senator atins de geniu a venit cu o soluţie de compromis! Acceptată în unanimitate, cu aplauze şi urale, de plenul reunit al celor două Camere, propunerea e foarte simplă: parlamentarii vor primi în fiecare lună talonul de pensie în alb, ca să ia fiecare cât vrea din fondul de pensii al statului român. “Am auzit câteva voci răutăcioase care susţineau că avem deja pensii ‘nesimţite’, că după un mandat de senator ai pensia mai mare decât după 40 de ani de muncă adevărată…”, povesteşte senatorul PSD Onufrie Rîuleţ, iniţiatorul propunerii. Integral pe TNR
32 Raspunsuri la Ziarul de Duminica – 19 aprilie
mircea19/04/2015 at 10:49
Ca să-i facă față lui Băse, la următoarea emisiune de la Realitatea va veni și toată Antena 3! (academia catavencu )
mai mult aici http://www.evz.ro/reactii-dure-dupa-emisiunea-de-la-realitatea-tv-la-care-a-fost-invitat-traian-basescu.html
cateva fragmente sunt totale 😆
Cetatean19/04/2015 at 15:47
salut! bun articolul, intr-adevar! 🙂 din pacate, nu am avut timp sa vad emisiunea.
stefan6019/04/2015 at 12:20
Cum in “buricul paminatului” numit Romania se intimpla doar chestii i(ni) mimaginabile 🙂 , propun domnului tovaras 🙂 @cetatean sa se mai uite si “peste gard” la restul lumii .
Nu reusim sa observam ca mister Tonta in mareata lui statura politica nu e primit nicaeri prin UE (ca sa nu mai mentionez USA) iar politica interna e total rupta de necesitatile natiunii .
Si la politica interna exista mari probleme abil mascate , ascunse sub pres . .
-Or fi salariile la bugetari si pensile (inclus marirea beneficiarilor de pensi speciale ) motiv de preocupare zilnica dar :
A- Se vede ca tara nu are un program EFECTIV de investitii in infrastructura ? (in afara de marete desene pe hartie , vizite de lucru aiurea si razgandiri periodice de “strategii” in domeniu )
B – Se reuseste a observa ca toate companiile de stat cu probleme financiare merg inainte exclusiv prin subventii de la buget si “indemnarea” bancilor sa le acorde mai multe credite? Adica zero barat din planurile semnate , angajate cu FMI in a redresa /privatiza firmele de stat falimentare ?
C- Maretul program de atragere de investitii straine (va aduceti aminte ? chinezii vin cu 10 miliarde euro 😆 ) e in realitate un colosal bluf politic -mediatic ? Tot zero barat .
In general vorbind /scriind , se observa ca politica romaneasca e redusa exclusiv la un rol de muscare intensa a ciolanului numit buget de stat si fara absolut nici o strategie in interesul dezvoltarii natiunii ?
Datoria publica a depasit echivalentul a 300 miliarde lei noi (niciodata in istoria Romaniei nu a ajuns la acesta valoare ) si totusi nu se vede absolut nimic din masa asta enorma de bani . Nu va pare ca e ceva ce nu functioneaza in intreaga clasa politica si politicile guvernelor care se perinda la “butoane” ?
O fi ca copii/ nepotii vostrii vor abandona la varste tinere tara dar sa nu uitati ca nu imprumuta nimeni o tara exclusiv pentru a platii pensi si salarii . Cine nu crede , sa deschida ochii la ce se intimpla in Grecia .
Ajungem sa fim atit de obsedati de marinar , plagiator ca nu mai vedem decalajul tot mai mare intre tara asta si restul continentului. .
Cetatean19/04/2015 at 15:48
salut, Stef 🙂 Eu ma uit peste gard si ce vad? Mediterana a devenit un comitir, vorba lui Renzi 🙁 lui Ponta nu ii plac si barcile? 😀
mac gregor19/04/2015 at 12:55
Pentru cine vrea sa citeasca, un foarte tare offtopic de politica externa:
http://adevarul.ro/international/asia/structura-statul-islamic-dezvaluita-documente-secrete-1_55331a53cfbe376e354ce3f1/index.html
mircea19/04/2015 at 14:45
home alone 😆
DP19/04/2015 at 15:46
Cetatean19/04/2015 at 15:49
Baga anunt pe Facebook, in curand nu vei mai fi singur 😛
DP19/04/2015 at 16:03
DP19/04/2015 at 16:04
pt @mac gregor 12:55 pm
mac gregor19/04/2015 at 20:27
absolut superb originalul.
miki19/04/2015 at 21:45
Citit ambele variante 🙂 … de obicei citesc si originalul … nu intotdeauna ziarele romanesti publica traducerea integrala. Multumiri ambilor 🙂
Cetatean19/04/2015 at 16:07
salut, no problem, intelege el 🙂
mircea19/04/2015 at 16:26
ha-ha 😆 salutare 🙂
ramasei singur cateva ore acu de duminica Tomii
scurt prilej de-o mica introspectie prin biblioteca dar ratat pt ca n-avu cine sa mearga sa ia butelie.
musai eu,om bun la toate
ce-au mai scazut baremele/standardele
ajung la peco ..vad ca sunt butelii cu 65 si cu 69 de lei dar pareau la fel (si la culoare-albastra,si la marime)
vine omu(tinerel,la vreo 30) si-l intreb care e diferenta
sta pe ganduri vreo 10 sec. dupa care spune …diferenta e de 4 lei
zic eu zambind,pai pt asta nu v-as mai fi intrebat.. credeam ca e vorba de altceva,o fi mai plina
se uita la mine dezorientat si zice ca nu stie.Si apoi suparat pleca luandu-mi banii(65) zicandu-mi ca nu-mi permite ca sa-l jignesc asa cum am facut-o.Am ramas ca traznit ce interpretare si perceptii avu omul 😆
sa incerc acu sa fac o proiectie pt a imagina un esantion reprezentativ si-mi dau seama imediat cat de singur voi mai fi 😆
emil19/04/2015 at 18:46
Da’ are discernamant si deci
DREPT de VOT 🙂
DP19/04/2015 at 16:34
Pai ati scapat ieftin daca-i vorba numai de butelii ….acilea ii vorba de cine sa schimbe uleiul si caucioacele….normal ca raspunsul e unul singur…Je..
mircea19/04/2015 at 16:36
stefan6019/04/2015 at 17:28
In Mediterana se moare de cam mult timp .
Inca de pe vremea colonelului Ghedafi . Cind Italia nu furniza ceva libianului , crestea din pura intimplare numarul de barci cu migranti . Si inevitabil numarul celor scufundate , rasturnate .
Mai nou , dupa victoria “triumfatoare” a democratiei impuse cu bombardierele engleze si franceze , Libia e noua Somalie .
Adica tara doar cu numele si cine e cu pusca in mana comanda . Doar sa au mai multi inarmati si atunci se omoara intre ei cu gramada .
Pe fondul acestor evenimente , identic ca in Somalia , au aparut organizatii criminale .
In Somalia dedicate pirateriei (incaseaza milioane ca plati pentru eliberarea navelor , marinarilor)
In Libia dedicate traficului de fiinte umane .
Operatia navala de control a coastelor libice condusa de serviciul UE Frontex si numita “mare nostrum” , a incetat . Inclusiv finantarea .
Reamintesc ca doar cu doua zile in urma presa italiana infierea cu manie impotriva tarilor UE care au refuzat continuarea actiunii militare comune (mare nostrum” cum am scris mai sus ) , adica nu mai ofereau nave de patrulare DAR NICI FINANTAREA NU MAI ERA ACORDATA .
Acum ca o fi coincidenta , intimplare sau plan bine pus la punct , barca asta care a mers la fund cu vreo 700 migranti e motiv suprem in a cere bani si nave la UE .
Vom vedea cum evolueaza situatia dar in Libia nu vrea nimeni sa bage proprile trupe pentru “pacificare” .
E o situatie extrem de dificila si complicata .
stefan6019/04/2015 at 18:01
Luni se reunesc ministri de externe a tarilor UE .
Garantat se vor certa ca la usa cortului pe problema Libia dar riguros in spatele usilor inchise . 🙂
Italienii au facut deja un tur de consultari in USA cu Obama legat de mediterana .
Vom vedea ce masuri se vor lua dar e evident ca Italia singura nu are cum sa rezolve problema migrantilor din Libia .
stefan6019/04/2015 at 19:18
Acest blog va pierde numerosi cititori atita timp cit comentarile nu sint vizibile IN TOTALITATE cu oricare browser . Facind “curatenie” in Chrome, nu mai sint vizibile toate nici cu acesta .
Nu am sfera magica dar e cam asa . 🙁
Pe vremea lui Theophyle (sa se odihneasca in pace) nu existau aceste probleme .
EuCuMine19/04/2015 at 19:51
http://www.academiacatavencu.info/actualitate/deputat-roman–%E2%80%9Ddin-salariul-de-parlamentar-nu-mi-ajung-banii-nici-sa-dau-o-mxxe-alegatorilor-mei-%E2%80%9D-38228
stefan6019/04/2015 at 20:39
Cetatean19/04/2015 at 20:49
postac udrist19/04/2015 at 20:56
Edit @Cetatean: pentru deliciul si delectarea membrilor blogului, pistacul udrist de duminica seara! 🙂
Azi asistam neputinciosi la un stat de drept care se duce pe apa sambetei!
Azi asistam la o dictatura securisto-militieneasca, fara puterea de a reactiona, DE FRICA!!!
Azi asistam la executia unei femei politician pentru ca a avut curaj sa demaste pe Coldea si Kovesi si cum l-au pus pe Inaltul Ales pe FB de miile de conturi false pe FB ale SRI, la Cotroceni! Azi asistam la executie publica a Elenei Udrea si stiti de ce? Pentru ca n-a furat, n-a tradat, n-a spaguit, ci a facut treaba ca ministru, ori asta nu place prostimii, vor lene, incultura, manipulare, amagire, in speranta ca tine de foame!
Azi asistam la un act de mare curaj al Elenei Udrea- cel mai redutabil politician care indura cu mare curaj executia Trinomului ca el sa-si cocoteze “meritele” pe cel mai inalt soclu, uitand ca fundatia nu va rezista mult deoarece SOCLUL a fost cladit PE MINCIUNA!!!Udrea va triumfa! Va umili EU.Trinomul cu ADEVARUL care, niciodata nu va ramane la fund, iese precum uleiul la suprafata! Timpul o va demonstra.
Coldea l-a facut presedinte pe sas, avem marturiile lui Tolontan publicate la el pe site si care vin sa intareasca faptul ca Udrea nu a mintit cand a facut acele dezvaluiri. De asta a si saltat-o Kovesi la ordinul iubitelului Coldea, ca sa-i inchida gura, sa o intimideze.
Chiar daca n-au dovezi, iata ca o tin acolo pana ce intelege ca trebuie sa taca, altfel sa nu uite ca, catusele sunt la Binom. Mai rau ca pe timpul lui Ceasca!
Totul a scapat de sub control. Noua Putere numita Binomul sau Trinomul, conduce Tara dupa planul bine ticluit, de asta l-au si facut presedinte pe sas, e docil, cam prost, ii place doar luxul, sa nu fie deranjat si mai mult in vacante. SRI e multumit asa.
Ponta a gresit ca s-a razboit cu Basescu, azi ar fi fost Presedinte daca-l asculta si invata, (!!! – nota @Cetatean) iar tara nu ar mai fi fost pe mana Binomului securist! Sa se invete minte! Basescu trebuia sa fie aliatul lui, nu dusman ca asa da bine la prostime! Acum plateste cu insusi prostia si fudulia lui.
Justitia de azi este stat in stat si asta datorita faptului ca nimeni nu-i mai poate controla cand este vorba de abuzuri, executii in functie de cum le pica lor bine. Numai daca privim ce i-au facut Elenei Udrea, comparand cu adevaratii penali, spagari liberi si cu averile neatinse, vedem clar faptul ca este o Justitie stramba cu apaucaturi securiste, militienesti.
stefan6019/04/2015 at 21:58
Ce sa spun .
Nici o justitie nu e perfecta . Greseli se fac inclusiv in justitile tarilor cu traditie democratica . De la USA si pina la Franta , RFG , s.a.m.d.
Sa acuzi justitia , servicile EXCLUSIV DOAR dupa ce a fost arestata duduia Elena Udrea , e la limita capacitatii de a intelege astfel de “analize” .
In acesta “logica a postarii ” e evident ca si postacii lui Nastase , Voiculescu , Hebreniuc, Becali , SOV (si ma opresc aici ca lista e lunga) aveau dreptate cind scriau ca sint respectivii victimele inocente a justitiei romanesti aflata la comanda unuia . 🙂
Ma intreb doar cine era acela (atunci) si cam in ultimii 10 ani . 😆
Frica , disperarea , asigura urite surprize unora care se considerau intangibili cu ceva luni in urma.
PS . Si ca tot scrie de Ceasca si justitia acelor vremuri , postacul uita ca justitia era atunci chiar la comanda (va explica mai bine Barbuleasca sau Stanoiu) . Sentinta era stabilita anticipat , inaintea procesului iar inculpatul era deja condamnat din prima ora a arestarii . Fara nici o posibilitate de recurs , apel sau alte forme de aparare a libertatii individuale .
Eu personal cred ca nu dorm la noapte de grija blondei , a PMP si castii de nulitati reciclate in acest bidon politic. 😆 😆
DP19/04/2015 at 22:11
Tipu-i tare (slab)….nu-l cred decit daca-mi spune ce numar are helena la sutien…si poate nici atunci. O fi sub flacara…flacara violeta.
Cetatean19/04/2015 at 22:15
Acest postac si inca altii carora nu le dau numele a distrus blogul Copacul din Padure. Din cauza lui si a altor cativa a ajuns acel blog unde a ajuns. Asta se intimpla cand gandacii ajung pe masa si sunt tratati cu bucate, in loc sa fie tratati cu Verde de Paris.
Cedric19/04/2015 at 22:16
Andreea Mitu (care a inlocuit-o pe Begu) a batut-o pe Bouchard la Fed Cup!
DP19/04/2015 at 22:41
@mac gregor 8:27 pm
Va mai aduceti aminte de directivele NKVD,alea de dupa ww2?? Parca prin Polonia descoperite. Pina la un punct se aseamana.Ma rog…aceeasi piesa cu alti actori.Dupa vremuri si locatii. Ma intreb ce planuri are Gherasimov (razboiul hibrid …s-ar zice..) cu ai nostri..
DP19/04/2015 at 22:44
pastrind proportia …scopul e acelasi
mac gregor20/04/2015 at 09:28
cred ca isi mai schimba si KGB-ul directivele 🙂
Cetatean20/04/2015 at 09:35
http://politeia.org.ro/stiri-revista-presei/revista-presei-20-mai-iohannis-face-consultari-ponta-latra-la-justitie/37044/
« Revista Presei – 20 mai. Iohannis face consultari, Ponta latra la Justitie!
Traian Basescu și cea mai mare minciună. Acest om nu are buton de oprire? »

References: CSM 
 CSM 
 CCR 
 CSM 
 CSM 
 CCR